കന്സുല്ഉലമ ചിത്താരി ഹംസ ഉസ്താദ് അനുസ്മരണം നടത്തി കുവൈറ്റ് സിറ്റി: സമസ്തകേരള ജംഇയ്യത്തുല് ഉലമയുടെ സമുന്നത നേതാവും അല്മഖര് സ്ഥാപനങ്ങളുടെ ശില്പിമായിരുന്ന കന്സുല് ഉലമ ചിത്താരി ഹംസ മുസ്ലിയാരുടെ മൂന്നാം ആണ്ടിനോടനുബന്ധിച്ച് ഐസിഎഫ്. അല്മഖര് കുവൈറ്റ് കമ്മിറ്റി അനുസ്മരണ സംഗമം നടത്തി. വൈജഞാനിക സാമൂഹിക സാംസ്കാരിക മണ്ഡലത്തില് അര നൂറ്റാണ്ടുകാലം നിറഞ്ഞു നിന്ന മഹാ വ്യക്തിതമായിരുന്നു, പ്രതിസന്ധി ഘട്ടത്തില് ധീരമായി പ്രസ്ഥാനത്തെ നയിച്ച മഹാപണ്ഡിത നേതാവായിരുന്നു ചിത്താരി ഉസ്താതെന്ന് നേതാക്കള് അനുസ്മരിച്ചു. ഓണ്ലൈന് പ്ലാറ്റ്ഫോമില് നടന്ന പരിപാടി എം. മമ്മു മുസ്ലിയാരുടെ അധ്യക്ഷതയില് ഐസിഎഫ്. കുവൈറ്റ് പ്രിസിഡന്റ് അബ്ദുല് ഹകീം ദാരിമി ഉദ്ഘാടനം ചെയ്തു. സമസ്ത കണ്ണൂര് ജില്ല സെക്രട്ടറി അബ്ദുല് ഹകീം സഅദി, എസ്വൈഎസ് സംസ്ഥാന സെക്രട്ടറി ആര്.പി. ഹുസൈന് മാസ്റ്റര്, അലവി സഖാഫി തെഞ്ചേരി, അബ്ദുള്ള വടകര തുടങ്ങിയവര് അനുസ്മരണ പ്രഭാഷണം നടത്തി. ജാഫര് സ്വാഗതവും കെ.പി അബ്ദുല് റഷീദ് നന്ദിയും രേഖപ്പെടുത്തി.റിപ്പോര്ട്ട്: സലിം കോട്ടയില്